Ti-koz

An Ti-koz a zo anv un ti e kreiz-kêr istorel Roazhon, en niverenn 3 straed Sant-Gilherm, a-dreñv an Iliz-veur. Rummet eo monumant istorel abaoe an 20 a viz Gouere 1923Notice no IA35132218 war Gertrude, bank servij ar Renabl hag ar Glad rannvro Breizh.Notice no PA00090743, war savenn digor ar glad, diellaoueg Mérimée, Ministrerez gall ar Sevenadur..

 Istor 
Sevel a ra an ti d'ar XVI kantved. Meneget eo an deiziad savidigezh 1505 war e dalbenn. Savet e voe evit daou chaloni eus an Iliz-veur, unan eus Sant-Mikael, egile eus Sant-Sebastian, alese an delwennoù en div zor.

 Anvioù 
Abaoe fin an XIX kantved da nebeutañ e oa anvet maison du Guesclin, zoken ma n'eus netra da welout gant Beltram Gwesklin, evel ma voe skrivet gant ar folklorour Adolphe Orain kerkent ha 1892 :

En eil lodenn eus an XX kantved e oa staliet ennañ ur preti cheuc'h anvet Ty-coz, hag en doa serret e miz Gwengolo 1994 goude un tangwall. Miret eo bet an anv evit an ti brudet-se e stumm "Ti-koz", ha gantañ e ra Roazhoniz hag ar mediaioù bremañ. Koulskoude eo chomet an anv "maison du Guesclin" war lec'hienn Ministrerez gall ar Sevenadur

 Arkitektouriezh 
Ur savadur korbellek eo, gant e vannoù koad. Da vare savidigezh an Ti-koz e oa ret paeañ un tailh jedet diouzh ar plas a gemere an ti war al leur. Setu perak e veze savet tiez gant ur framm korbellek d'ar mare-se. Un ti "doubl" eo, gant ur mont-tre disheñvel evit pep chaloni.

 Daveoù 

Rummad:Tiez
Rummad:Roazhon
Rummad:Monumantoù istorel en Il-ha-Gwilen